laion/Wikipedia-Exotic huggingface dataset:
רכס מאונטניר

רכס מאוטניר (באנגלית: Mountaineer Range; מילולית: רכס מטפסי ההרים) הוא רכס הרים באזור חוף בורכגרווינק, בארץ ויקטוריה, שבאנטארקטיקה. הרכס ממוקם בין קרחון מרינר לבין קרחון אוויאייטור. הגבוהים בהרי הרכס, לפי גובהם: חלקי הרכס הקרובים לחוף הים, התגלו לראשונה מרחוק על ידי ג'יימס קלארק רוס בשנת 1841. לאחר מכן מספר משלחות חקר בריטיות, ואחריהן משלחות מחקר אמריקאיות ראו את הרכס. מיפוי מדויק של הרכס התבצע בהתבסס על סקרים על הקרקע שבוצעו על ידי משלחות חקר ניו זילנדיות ואמריקאיות בשנות ה-50 וה-60 של המאה ה-20, וכן בהתבסס על תצלומי אוויר שצולמו על ידי צי ארצות הברית. שמו של הרכס ניתן לו על ידי משלחת החקר הדרומית (the northern party) של משלחת הסקר הגאולוגי האנטארקטי של ניו זילנד אשר חקרה את אנטארקטיקה בעונת המחקר (הקיץ האנטארקטי) 1958–1959. הרכס נקרא על שם המקצועות של המשתתפים במשלחות הסקר שנערכו בעונת המחקר 1957 -1958 ובעונת המחקר 1958 - 1959, שבהם השתתפו מטפסי הרים (על שם נקרא רכס מאונטניר, באנגלית - "מאונטניר" משמעו "מטפס הרים"), טייסים (על שמם נקראים "קרחון פיילוט" ו-"קרחון אוויאייטור", באנגלית "פיילוט" ו-"אוויאייטור" משמעם "טייס"), וספנים (על שמם נקרא קרחון מרינר, באנגלית "מרינר" משמעו "ספן"). • Edmund Stump, The Ross Orogen of the Transantarctic Mountains, P 29 מדיה וקבצים בנושא רכס מאונטניר בוויקישיתוף רכס מאונטניר באתר הסקר הגאולוגי של ארצות הברית רכס מאונטניר באתר הגאזט האנטארקטי של ממשלת ניו זילנד רכס מאונטניר באתר הגאזט האנטארקטי המשווה SCAR של ממשלת אוסטרליה רכס מאונטניר באתר peakbagger רכס מאונטניר באתר mindat מזג אוויר נוכחי עדכני ברכס מאונטניר תחזית מזג אוויר עדכנית ארוכת טווח עבור רכס מאונטניר נתוני מזג אוויר היסטוריים עבור רכס מאונטניר סטטיסטיקות מזג אוויר עבור רכס מאונטניר תחזית מזג אוויר עדכנית עבור אתרים שונים ברכס מאונטניר גאזט השמות האנטארקטיים הרשמי של ארצות הברית מידע גאוגרפי והיסטורי גובהם של הרי הרכס
אגסילאוס הראשון

אגסילאוס הראשון (ביוונית: Ἀγησίλαος; ביוונית איונית: Ἡγησίλεως, הגסילאוס) הוא במיתולוגיה היוונית המלך השישי בשושלת האגיאדית (על שם המלך אגיס הראשון (אנ')) של מלכי ספרטה. אגסילאוס היה בנו של דוריסוס (אנ') מלך ספרטה. על פי אפולודורוס מאתונה, אגסילאוס שלט 44 שנים, ומת בשנת 886 לפני הספירה. על פי פאוסניאס, תקופת שלטונו הייתה קצרה, אך הוא מתארך אותו לזמן החקיקה של ליקורגוס. את כס המלוכה שלו ירש בנו ארכלאוס (אנ'), ואחריו מלך נכדו טלקלוס (אנ'). ההגייה ביוונית: אַגֶסילאוֹס, במלעיל דמלעיל (ההטעמה בהברה השלישית מהסוף). הערך "אגסילאוס הראשון", במילון לביוגרפיה ומיתולוגיה יוונית ורומית של ויליאם סמית, עמ' 69. אפולודורוס, כרוניקה, 63. אוסביוס, כרוניקון, 222–225; הירונימוס, כרוניקון, 125. פאוסניאס, תיאורה של יוון, ספר 3, פרק 2, פסקאות 4–5. פאוסניאס, תיאורה של יוון, ספר 4, פרק 4, פסקה 2. ראו גם: הרודוטוס, היסטוריות, ספר שביעי, סעיף 204. ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
מולוס-אגיוס קונסטנטינוס

מולוס-אגיוס קונסטנטינוס (ביוונית: Μώλος-Άγιος Κωνσταντίνος) היא עיירה באזור מרכז יוון, יוון. מקום מושבה של העירייה בעיירה קמנה ווורה. העירייה שייכת ליחידה האזורית פתיוטיס. שטח העירייה של 337.298 קמ"ר. העירייה היא אוסף של עיירות והתיישבויות ביוון. מולוס-אגיוס קונסטנטינוס הוקמה לאחר רפורמות החלוקה המינהלית בשנת 2011 על ידי שילוב של 3 עיירות, וכל אחת מהעיירות הללו מייצגת כיום יחידה עירונית: אגיוס קונסטנטינוס קמנה וורלה מולוס אתר האינטרנט הרשמי של מולוס-אגיוס קונסטנטינוס (ביוונית) "Population & housing census 2001 (incl. area and average elevation)" (PDF) (ביוונית). National Statistical Service of Greece. ערך זה הוא קצרמר בנושא יישובים ביוון. אתם מוזמנים לתרום לוויקיפדיה ולהרחיב אותו.
תערוכת הרכב הבין-לאומית של שאנגחאי

תערוכת הרכב הבין-לאומית של שאנגחאי (ידועה גם בשם: אוטו שאנגחאי) היא תערוכת רכב, המתקיימת אחת לשנתיים בעיר שאנגחאי. התערוכה מתקיימת בשנים אי־זוגיות, כאשר בשנים הזוגיות מתקיימת תערוכת הרכב הבינלאומית של בייג'ינג. התערוכה התקיימה לראשונה בשנת 1985. בשל חשיבותו של שוק הרכב הסיני, התערוכה נחשבת לאחת התערוכות החשובות בעולם הרכב, לצד תערוכות כמו תערוכת הרכב בדטרויט, בפרנקפורט, בפריז ובטוקיו. מאז שנת 2015 מתקיימת התערוכה במרכז הכנסים והתערוכות הלאומי הממוקם בסמוך לשדה התעופה הבינלאומי שנגחאי הונגקיאו. התערוכה מאורגנת על ידי הארגון הבינלאומי של יצרני הרכב (אנ')‏ (OICA). מדיה וקבצים בנושא תערוכת הרכב הבין-לאומית של שאנגחאי בוויקישיתוף אתר האינטרנט הרשמי של תערוכת הרכב הבין-לאומית של שאנגחאי ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
One Vision

"One Vision" (בעברית: "חזון אחד") הוא שיר שנכתב ובוצע על ידי להקת הרוק הבריטית קווין, שיצא לראשונה כסינגל בנובמבר 1985 ונכלל באלבום של הלהקה A Kind of Magic משנת 1986. השיר נכתב על ידי כל חברי הלהקה, והוא נכתב בהשראת חייו של מרטין לותר קינג. השיר הפך ללהיט נוסף של קווין במדינות רבות, והגיע למקום השביעי במצעד הסינגלים בבריטניה, מקום חמישי באירלנד, מקום עשירי באוסטרליה, מקום 21 בהולנד, מקום 24 בשווייץ ומקום 26 במערב גרמניה. בארצות הברית הסינגל הגיע למקום ה-19 במצעד שירי המיינסטרים רוק ולמקום ה-61 במצעד הבילבורד הוט 100, ובמצעד הסינגלים RPM 100 בקנדה הגיע למקום ה-76. הקליפ של "One Vision", שהוקלט בספטמבר 1985, הציג את הלהקה מקליטה את השיר באולפני Musicland במינכן והיה הראשון שבוים והופק עבור קווין על ידי צמד הבמאים האוסטרים DoRo, שכלל את רודי דולזאל והאנס רוסאכר. מידע על היצירה "One Vision" באתר מיוזיק בריינז גרסאות נוספות ל"One Vision" באתר SecondHandSongs
המכונים לחקר המדבר ע"ש יעקב בלאושטיין

המכונים לחקר המדבר ע"ש יעקב בלאושטיין מהווים יחד אחת מהפקולטות האקדמיות של אוניברסיטת בן-גוריון בנגב. המכונים ממוקמים בקמפוס שדה בוקר של האוניברסיטה, שנמצא במדרשת בן-גוריון שבלב הנגב, ישראל. במכונים לחקר המדבר לומדים כ-220 סטודנטים לתארים מתקדמים וכ-50 לפוסט-דוקטורט. הסטודנטים מגיעים מ-20 מדינות שונות בעולם. המכון לחקר המדבר כולל שלושה מכוני מחקר מוכרים: מכון צוקרברג לחקר מים, המכון השווייצרי לחקר הסביבה והאנרגיה היבשתית והמכון לחקלאות וביוטכנולוגיה של אזורים צחיחים על-שם שוחרי צרפת. מטרתו המוצהרת של המכון היא להילחם במדבור ולחקור אתגרים עולמיים על מחקר סביבתי. בשנת 1972 המליצה המועצה להשכלה גבוהה להקים מכון מחקר שיבצע חקירות מדעיות בדרום הנגב, המלצה זו קיבלה את אישורה של ממשלת ישראל ב-1973 ושנה לאחר מכן הוקם המכון לחקר המדבר במדרשת בן-גוריון. עמוס ריצ'מונד מונה להיות המנהל הראשון של המכון. ב-1976 אוחד המכון לחקר המדבר עם אוניברסיטת בן-גוריון בנגב והפך למעשה לפקולטה נפרדת של האוניברסיטה. ב-1980, בעקבות תמורה נדיבה של קרן ג'ייקוב והילדה בלאושיין למכון לחקר המדינה שונה שמו של המכון ל"מכון יעקב בלאושטיין לחקר המדבר". בתחילת המאה ה-21 אורגן מחדש המכון והוא חולק ל-3 תת-מכוני מחקר נפרדים אך שקשורים זה לזה ולעיתים קרובים גם עושים מחקרים משותפים אחד עם השני. מכון צוקרברג לחקר מים הוא מכון רב תחומי שמתקמד בפיתוח טכנולוגיות חדשניות לאספקת מים לענפי התעשייה והחקלואה וכן לקידום השימוש הבר קיימא במקורות המים. במכון פועלות שתי מחלקות: המחלקה להידרולוגיה סביבתית והמחלקה להתפלה וטיפול במים. המכון לחקלאות וביוטכנולוגיה של אזורים צחיחים על-שם שוחרי צרפת עוסק במחקר וביישום פתרונות חקלאיים שמטרתם היא שיפור ייצור המזון בעולם, אך במיוחד באזורים צחיחים בהם שיטות חקלאיות מסורתיות הן קשות או לעיתים אף בלתי אפשריות ליישום. המכון השווייצרי לחקר הסביבה והאנרגיה היבשתית עוסק ביישום ובהפצת ידע בתחומי האנרגיה סולארית, פיזיקה סביבתית ואקולוגיה מדברית. המכון כולל שתי מחלקות, המחלקה לאנרגיה סולארית ופיזיקה סביבתית והמחלקה לאקולוגיה מדברית. ערך מורחב – בית הספר הבינלאומי ללימודי המדבר על שם אלברט כץ בית הספר הבינלאומי ללימודי המדבר על שם אלברט כץ הוא בית ספר בינלאומי הממוקם בהמכון לחקר המדבר ע"ש יעקב בלאושטיין, המהווה חלק מאוניברסיטת בן-גוריון בנגב שהוקם ב-1999. בית הספר מציע מספר תוכניות לימוד, התוכנית הראשונה בלימודי המדבר, השנייה עוסקת באקולוגיה ושמירה על הטבע, השלישית מתעסקת בפיזיקה סביבתית ואנרגיה סולארית והאחרונה מתמקדת בהידרולוגיה ואיכות. מדיה וקבצים בנושא המכונים לחקר המדבר ע"ש יעקב בלאושטיין בוויקישיתוף אתר האינטרנט הרשמי של המכונים לחקר המדבר ע"ש יעקב בלאושטיין דרור פויר, ‏נמאס לכם מחדשות רעות? הצצה לפקולטה למדעי השיפור. ובלי אף בדיחה על קורונה, באתר גלובס, 15 בפברואר 2020 "The Jacob Blaustein Institutes for Desert Research - Message from the Director". in.bgu.ac.il. נבדק ב-2021-03-03. "The Jacob Blaustein Institutes for Desert Research - Overview". in.bgu.ac.il. נבדק ב-2021-03-03. "The Jacob Blaustein Institutes for Desert Research - Welcome to BIDR". in.bgu.ac.il. נבדק ב-2021-03-04. "French Associates Institute for Agriculture and Biotechnology of Drylands - Our Tasks". in.bgu.ac.il. נבדק ב-2021-03-03. "Welcome to FAAB". in.bgu.ac.il. נבדק ב-2021-03-03. "The Swiss Institute for Dryland Environmental & Energy Research - SIDEER". in.bgu.ac.il. נבדק ב-2021-03-03.
י"ט כסלו

האם התכוונתם ל... י"ט בכסלו – תאריך בלוח העברי חג הגאולה – מועד המצוין בחסידות חב"ד מדי שנה בי"ט בכסלו
עונת 2015/2016 בליגה הלאומית בכדורסל

עונת 2015/2016 בליגה הלאומית בכדורסל היא העונה ה-50 של הליגה השנייה בחשיבותה בכדורסל בישראל. בעונה זו הצטרפו לליגה היורדת מליגת העל: הפועל גלבוע גליל והעולות מהליגה הארצית הפועל רמת גן/גבעתיים והפועל באר שבע-בני שמעון. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 8 הקבוצות שהעפילו משלב העונה הסדירה מתמודדות בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר תארח את המשחק הראשון, השלישי והחמישי (במידת הצורך). המדורגת נמוך יותר תארח את המשחק השני והרביעי (במידת הצורך). שש הקבוצות שסיימו את הליגה במקומות 9–14 יתמודדו בסיבוב פנימי אחד בשיטת ליגה הכולל חמישה משחקים לכל קבוצה, כאשר הניקוד נמשך מהליגה הסדירה, הקבוצות שסיימו במקומות 9–11 זוכות לארח שלושה משחקי בית. בסיום הסבב הקבוצות שסיימו במקומות ה-5 וה-6 בבית התחתון יורדות לליגה הארצית. מידע באתר איגוד הכדורסל ארכיון ספסל, מידע חלקי
Uran-9

ה- Uran-9 הוא רכב קרבי בלתי מאויש (UCGV) שפותח ומיוצר על ידי JSC 766 UPTK (כיום על ידי קונצרן קלצ'ניקוב), ומוצע על ידי התאגיד הממלכתי לייצוא נשק (רוסיה) לשוק הבינלאומי. על פי הודעה שפורסמה על ידי התאגיד, המערכת נועדה לספק יחידות לחימה, סיור ולוחמה בטרור משולבות עם סיור מרחוק ותמיכה באש. מתותח אוטומטי 2M72 ABM M30-M3 של Impul's 2 (סבסטופול), ארבעה טילי נ"ט מסוג אטקה או אחרים מקלע PKTM טילי נ"מ: 9K38 איגלה או סטרלה, FCS חיישני IR, מצלמת מרחק לייזר ואמצעים אחרים לאיתור. Uran-9 פעל לראשונה במלחמת האזרחים בסוריה, על פי דוח ביצועים של מכון המחקר המרכזי השלישי של משרד ההגנה של הפדרציה הרוסית, הטנק תפקד בצורה גרועה ולא הצליח לבצע רבות מהמשימות שניתנו לו. מנגד, גורם בענף טען כי "הרכב נבדק בסוריה והפגין ביצועים גבוהים בסביבה תפעולית", וציין כי התעשייה פועלת כעת להגדיל את טווח הUran-9, זמן התגובה ורוחב הפס של הנתונים. Uran-9 שימש גם בתרגילי Vostok 2018 בקנה מידה גדול. הרכב החמוש הרובוטי Uran-9 נכנס לשירות צבאי בינואר 2019. פול שארה, צבא אף אחד: נשק אוטונומי ועתיד המלחמה, WW Norton & Company, 2018. - עמ' 114–116. ISBN 9780393608991 . סטפן דה שפיגלייר, מתיס מאס, טים סוויס', בינה מלאכותית ועתיד ההגנה: השלכות אסטרטגיות על ספקי כוח קטנים ובינוניים, מרכז האג למחקרים אסטרטגיים, 2017. - עמ' 82. ISBN 9789492102546 . מדיה וקבצים בנושא Uran-9 בוויקישיתוף "Rosoboronexport to start promoting Uran-9 combat robotic system" (הודעה לעיתונות). Rostec. 30 בדצמבר 2015. נבדק ב-30 בדצמבר 2015. {{cite press release}}: (עזרה) Tamir, Eshel (31 בדצמבר 2015). "Russian Military to Test Combat Robots in 2016". Defense Update. נבדק ב-1 בינואר 2016. {{cite news}}: (עזרה) http://www.customstoday.com.pk/russia-ready-to-export-uran-9-robotic-combat-system-in-2016/ "Применение боевого робота "Уран-9" в Сирии выявило его недостатки" (ברוסית). RIA Novosti. 19 ביוני 2018. נבדק ב-19 ביוני 2018. {{cite news}}: (עזרה) Novichkov, Nikolai (21 בספטמבר 2018). "Russia upgrades Uran-9 combat UGV". IHS Jane's. נבדק ב-23 בספטמבר 2018. {{cite news}}: (עזרה) http://www.armstrade.org/includes/periodics/news/2018/0913/093548691/detail.shtml https://ria.ru/20190124/1549807789.html
בית הספר הבינלאומי ללימודי המדבר על שם אלברט כץ

בית הספר הבינלאומי ללימודי המדבר על שם אלברט כץ הוא בית ספר בינלאומי הממוקם בהמכון לחקר המדבר ע"ש יעקב בלאושטיין, המהווה חלק ממאוניברסיטת בן-גוריון בנגב שהוקם ב-1999. בית הספר שוכן במדרשת בן-גוריון שבמרכז הנגב, ישראל. בית הספר מציע ארבע תוכניות לתואר שני, הראשון בלימודי המדבר, השני באקולוגיה ושמירה על הטבע, השלישי בפיזיקה סביבתית ואנרגיה סולארית והאחרון בהידרולוגיה ואיכות מים. כ-230 תלמידים לומדים בבית הספר ומרביתם מתגוררים במעונות סטודנטים שתוכננו על פי עקרונות ארכיטקטורים שמותאמים לאקלים בסביבה. הסטודנטים בבית הספר מגיעים מ-30 מדינות שונות מרחבי העולם, כל הקורסים מועברים בשפה האנגלית על ידי חוקרים מהמכון לחקר המדבר על שם יעקב בלאושטיין וכן מחוקרים מפקולטות אחרות באוניברסיטת בן-גוריון בנגב ולעיתים אפילו מחוקרים לא ישראליים. לימודי תואר שני בלימודי המדברים כוללים מחקר בתחומים החקלאות, ביוטכנולוגיה, מיקרוביולוגיה סביבתית והשקיית צמחים. תוכנית זו נועדה להציג בפני הסטודנטים מחקר בהידרולוגיה במטרה לשפר את חיי האדם בעזרת שימוש בר קיימא במקורות המים שברשותו, התוכנית מציעה מסלולי למידה בה הסטודנטים לומדם על איכות המים, טיפול במים והתפלה. תוכנית זו מוצעת במסגרת בית הספר ללימודים מתקדמים קרייטמן באוניברסיטת בן-גוריון בנגב. זהו תואר רב תחומי שמטרתו להכשיר סטודנטים בשילוב של מחקר בסיסי בנושאים הקשורים לניהול שטחים יבשים ולחימה במדבר. תוכנית זו שצפויה להיפתח באוקטובר 2021 עם פתיחת שנת הלימודים של אותה שנה, תכשיר סטודנטים בתחומי איכות הסביבה ומשאבי הטבע. The Albert Katz International School for Desert Studies Ben-Gurion University of the Negev "The Albert Katz International School for Desert Studies". in.bgu.ac.il. נבדק ב-2021-03-04. "The Jacob Blaustein Institutes for Desert Research - Welcome to BIDR". in.bgu.ac.il. נבדק ב-2021-03-04. "Albert Katz International School for Desert Studies - Master's Degree in Desert Studies". in.bgu.ac.il. נבדק ב-2021-03-04. "Albert Katz International School for Desert Studies - Master's Degree in Hydrology and Water Quality". in.bgu.ac.il. נבדק ב-2021-03-04. "Kreitman School of Advanced Graduate Studies - Fields of Research". in.bgu.ac.il. נבדק ב-2021-03-04. "Albert Katz International School for Desert Studies - Master's Degree in Environmental Physics and Solar Energy". in.bgu.ac.il. נבדק ב-2021-03-04. ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
נזלת עיסא

נַ֫זְלַת עיסא (בערבית: نزلة عيسى) הוא כפר פלסטיני בנפת טולכרם במערב השומרון, הממוקם כ-17 ק"מ צפונית לטולכרם, בגובה של כ- 110 מטר מעל פני הים, בסמיכות וממזרח לגדר ההפרדה (מערבית לגדר נמצא היישוב באקה אל גרביה). בערבית, השרש نزل נ.ז.ל. מורה על ירידה ועל פי וילנאי מדובר במקום שתושבי ההרים הסמוכים היו יורדים אליו לעבד את האדמה ואף לגור שם. המלה השנייה היא שם פרטי מקובל בערבית ולא ידוע מיהו. קרמיקה מהתקופה הביזנטית נמצאה בכפר, כמו גם בורות מים וקברים. במפת הקרן לחקר ארץ ישראל שפורסמה ב-1882, נזלת עיסא תואר כ"כפר קטן על הגבעות הנמוכות, עם בארות." על פי הלשכה הפלסטינית המרכזית לסטטיסטיקה, אוכלוסיית נזלת עיסא מנתה בשנת 2006 כ-2,502 תושבים. 8.7% מאוכלוסיית נזלת עיסא היו פליטים בשנת 1997. שטח הכפר הוא כ-2,030 דונם. מתוכם 2,027 בבעלות פרטית ו 3 דונם במושע. מתוך שטח זה, 684 דונם נועדו למטעים וקרקע להשקיה, 750 שימשו לגידול דגנים, ואילו 12 דונם היו אדמות בנויות. בשנת 2003, במהלך האינתיפאדה השנייה, נהרסו מעל 60 חנויות על ידי דחפורים של הממשל הישראלי. מתוך טענה שהן נבנו ללא היתר. נזלת עיסא 1942 1:20,000 נזלת עיסא 1945 1:250,000 מדיה וקבצים בנושא נזלת עיסא בוויקישיתוף זאב וילנאי, אריאל - אנציקלופדיה לידיעת א"י, עם עובד, עמ' 5111 Dauphin, 1998, p. 755 Conder and Kitchener, 1882, p. 47 Palestine Remembered, نزلة عيسى - Nazlat 'Isa נזלת עיסא, Palestine Remembered Palestinian Central Bureau of Statistics, Census 2017, 2018, עמ' 66 Projected Mid -Year Population for Tulkarm Governorate by Locality 2004- 2006 Palestinian Central Bureau of Statistics. Palestinian Population by Locality and Refugee Status Palestinian Central Bureau of Statistics Government of Palestine, Department of Statistics. Village Statistics, April, 1945. Quoted in Hadawi, 1970, p. 76 Government of Palestine, Department of Statistics. Village Statistics, April, 1945. Quoted in Hadawi, 1970, p. 127 Government of Palestine, Department of Statistics. Village Statistics, April, 1945. Quoted in Hadawi, 1970, p. 177 "Israelis flatten West Bank shops". BBC News. 21 בינואר 2003. נבדק ב-4 בינואר 2010. {{cite news}}: (עזרה) HEPG (במרץ 2004). "The Impact of Israel's Separation Barrier on Affected West Bank Communities" (PDF). Humanitarian Emergency Policy Group (HEPG). אורכב מ-המקור (PDF) ב-2008-02-28. נבדק ב-2008-03-15. In preparation of the new route of the Barrier in Nazlat Isa, the IDF demolished more than 120 shops during August 2003. A second demolition of 82 shops was completed by the IDF in January 2003. Storeowners were given as little as 30 minutes to evacuate their premises before the demolitions started. Apart from Tulkarm town, Nazlat Isa was the main commercial centre for the Tulkarm area and was heavily dependent on commerce with Israel. {{cite web}}: (עזרה) James Bennet (2003-01-22). "Israel Destroys Arabs´ Shops in West Bank". New York Times. נבדק ב-2008-03-15. Jan. 21 – The Israeli Army used bulldozers to flatten dozens of shops today in one of the few thriving Palestinian commercial centers near the West Bank boundary, saying that the store owners lacked permits.
כפר עבוש

כפר עבוש (בערבית: كفر عبّوش) הוא כפר פלסטיני בנפת טולכרם שבמערב השומרון. בגובה 320 מטר מעל פני הים. מקור השם - אינו ידוע ברחבי הכפר נמצאים חרסים ושרידי מבנים מהתקופה הביזנטית , וכן גתות חצובות ומערות קבורה ובין היתר גם שתי מנורות חצובות בסלע. בשנת 1838 ציין אדוארד רובינסון את כפר עבוש ככפר במחוז בני סאאב, מערבית לשכם. בשנת 1936, חנה בכפר פאוזי אל-קווקג'י ומשם יצא להתקפות נגד הכיבוש הבריטי. מאז ובמהלך מלחמת השחרור כונה הכפר בכינוי "מבצר הצפון" (قلعة الشمال). בכפר וסביבתו מצויים אתרים ארכאולוגיים, כמו: ח'רבת בית ג'פא (خربة بيت جفا), מהתקופה הצלבנית, וגם אזור אל-ערקאן (منطقة العرقان), מערת אל שפא". ("مغارة اشفا") ועוד. בסוף המאה ה-16 התקיימו בכפר כ-19 משקי בית מוסלמים. על פי הלשכה הפלסטינית המרכזית לסטטיסטיקה, 24.8% מאוכלוסיית הכפר היו פליטים בשנת 1997 בסוף המאה ה-16 התקיימו בכפר כ-19 משקי בית מוסלמים. תושבי הכפר שילמו לעות'מאנים שיעור מס קבוע של 33.3% על מוצרים חקלאיים שונים שכללו חיטה, שעורה, גידולי קיץ, עצי זית, עזים וכוורות, בנוסף על הכנסות מזדמנות. בסך הכל תושבי כפר עבוש שילמו כ-4,974 אקצ'ות. מפת הקרן לחקר ארץ ישראל שפורסמה ב-1882 תיארה את כפר עבוש כ"כפר אבן בגודל בינוני. הכפר על גבעה עגולה תלולה, עם כמה עצי זיתים. מי הכפר מגיעים מבורות מים. האדמה מאוד קשה." במפקד 1931 גרו בכפר 360 תושבים ב-63 בתים. בסקר הכפרים של 1945 אדמות כפר עבוש היו בשטח של כ-4,923 דונם. מתוך שטח זה, 952 דונם היו מטעים וקרקע להשקיה, 1,047 שימשו לגידול דגנים, ואילו 11 דונם היו אדמות בנויות. לדברי התושבים, היו להם אדמות ליד כפר פלאמה וחלקן הופקע לטובת בניית גדר ההפרדה לתושבי הכפר הייתה "שלוחה" בשרון בשם: ע'אבת אל עבאבשה (غابة العبابشة) כפר עבוש 1942 1:20,000 כפר עבוש 1945 1:250,000 מדיה וקבצים בנושא כפר עבוש בוויקישיתוף Dauphin, 1998, p. 772 DAR, SHIMON (1984). "Three "Menorot" from Western Samaria". Israel Exploration Journal. 34 (2/3): 177–179. ISSN 0021-2059. Robinson and Smith, 1841, vol 3, Appendix 2, p. 127 انس عامر - אנס עאמר, كفرعبوش - כפר עבוש, 2007 Hütteroth and Abdulfattah, 1977, p. 140 Palestine Remembered, كفر عبوش - Kafr Abbush כפר עבוש, Palestine Remembered Projected Mid -Year Population for Tulkarm Governorate by Locality 2004- 2006 Palestinian Central Bureau of Statistics. Palestinian Central Bureau of Statistics, Census 2017, נראה ב: https://pcbs.gov.ps/Downloads/book2364-1.pdf, 2018, עמ' 68 Conder and Kitchener, 1882, SWP II, p. 165 Mills, 1932, p.53 Government of Palestine, Department of Statistics. Village Statistics, April, 1945. Quoted in Hadawi, 1970, p. 75 Government of Palestine, Department of Statistics. Village Statistics, April, 1945. Quoted in Hadawi, 1970, p. 125 Government of Palestine, Department of Statistics. Village Statistics, April, 1945. Quoted in Hadawi, 1970, p. 175 AZEEZ ARAR, كفر عبوش, Palestine Remembered, 2007
אוצרין

אוצרין (בערבית: أُوصرين) הוא כפר פלסטיני בנפת שכם שבמרכז יהודה ושומרון, הממוקם כ-16 קילומטר דרום-מזרחית לשכם. על פי הלשכה הפלסטינית המרכזית לסטטיסטיקה (PCBS), אוכלוסיית הכפר מנתה 1,630 תושבים בשנת 2006. מתוקף הסכמי אוסלו 83% משטחי הכפר מוגדרים כשטח B, ואילו 17% הנותרים הם שטח C. אוצרין גובל בעקרבה במזרח, ביתא מצפון וממערב ובקבלאן מדרום. באוצרין נמצאו רסיסים מתקופות הברזל, הצלבנית, האיובית, הממלוכית והעות'מאנית. בסוף המאה ה-16 חיו בכפר כ-10 משפחות ו-4 רווקים, כולם מוסלמים. הם שילמו לשלטונות העות'מאנים שיעור מס קבוע של 33.3% על תוצרת חקלאית שכללה חיטה, שעורה, יבולי קיץ, עצי זית, עזים וכוורות, בנוסף על הכנסות מזדמנות. בסך הכל תושבי הכפר שילמו ש-2,900 אקצ'ות. בשנת 1838 צוינה אוצרין ככפר במחוז אל-ביתאווי, מזרחית לשכם. בשנת 1870 ציין ויקטור גרן בכתביו[דרושה הבהרה]. במפקד האוכלוסין של ארץ ישראל משנת 1922, שנערך על ידי שלטונות המנדט הבריטי, מנתה אוכלוסיית אוצרין כ-87 תושבים. מספר זה גדל במפקד 1931 ל-122 תושבים שהתגוררו ב-34 בתים. בסקר הכפרים משנת 1945 מנתה אוכלוסיית אוצרין 200 תושבים, על שטח של כ-2,185 דונם. מתוכם 347 דונם היו מטעים ואדמות להשקיה, 1,098 שימשו לגידול דגנים, ואילו 11 דונם היו אדמות בנויות. מפקד האוכלוסין הירדני בשנת 1961 איתר 293 תושבים באוצרין. Welcome To 'Usarin Survey of Western Palestine, Map 15: IAA, Wikimedia commons Osarin Village profile, המכון למחקר יישומי - ירושלים (ARIJ) Osarin, aerial photo, ARIJ Development Priorities and Needs in Osarin, ARIJ Projected Mid -Year Population for Nablus Governorate by Locality 2004- 2006 Palestinian Central Bureau of Statistics Osarin Village profile, ARIJ, p. 15 Osarin Village profile, ARIJ, p. 4 Finkelstein et al., 1997, p. 713 Hütteroth and Abdulfattah, 1977, p. 135. Robinson and Smith, 1841, vol 3, Appendix 2, p. 128 Guérin, 1875, p. 12 Barron, 1923, Table IX, Sub-district of Nablus, p. 25 Mills, 1932, p. 66 Government of Palestine, Department of Statistics, 1945, p. 19 Government of Palestine, Department of Statistics. Village Statistics, April, 1945. Quoted in Hadawi, 1970, p. 61 Government of Palestine, Department of Statistics. Village Statistics, April, 1945. Quoted in Hadawi, 1970, p. 108 Government of Palestine, Department of Statistics. Village Statistics, April, 1945. Quoted in Hadawi, 1970, p. 158 Government of Jordan, Department of Statistics, 1964, p. 26
יחסי צ'כיה–תאילנד

יחסי צ'כיה–תאילנד הם יחסי החוץ בין צ'כיה ותאילנד. הצ'כים גילו את סיאם בתקופת האיוטאיה (1350–1767). הקהל הצ'כי התוודע לתאילנד מההרצאות, הספרים והתצלומים של המטיילים הצ'כים שביקרו במדינה בתקופת שלטון ראמה החמישי, מלך סיאם צ'ולונגקורן (1868–1910). לאחר 1918, הרפובליקה הצ'כוסלובקית שזה עתה הוקמה כוננה במהרה קשרים כלכליים פורחים עם סיאם, והעניקה לחברות צ'כוסלובקיות כמו באשה וסקודה נוכחות חזקה באזור. גולת הכותרת של תקופה זו הייתה ביקורו בשנת 1934 של ראמה השביעי, מלך סיאם - פרג'דיפוק - בצ'כוסלובקיה, במהלכו פגש המלך את מנהיגי צ'כוסלובקיה ובדק חברות צ'כיות. התפתחויות ראשוניות מבטיחות אלה נקטעו במלחמת העולם השנייה. בשנת 1948 תפסו הקומוניסטים את השלטון בצ'כוסלובקיה, מה שהוביל להתפטרותו של הנשיא אדווארד בנש ולמוותו הטרגי של שר החוץ יאן מסריק, שניהם חברים טובים של תאילנד ומלכה, ראמה השביעי. היחסים הדיפלומטיים כוננו מחדש בשנת 1974, אך רק בשנת 1989, שנת השינוי הדמוקרטי בצ'כוסלובקיה וסיום המשטר הקומוניסטי, החל העידן החדש של יחסי צ'כיה-תאילנד. תאילנד הפכה במהרה ליעד פופולרי עבור תיירים ועסקים צ'כים. ממשלות צ'כיה ותאילנד החלו בפעולות משותפות רבות והוקם בסיס חדש ליחסים פוליטיים. ביקורו של נשיא צ'כיה ואצלב האוול בתאילנד, ופגישתו עם ראמה התשיעי, מלך תאילנד, בפברואר 1994, היה החשוב מבין הביקורים הללו. ב-16 בינואר 2019 ביקר ראש ממשלת צ'כיה אנדריי באביש בתאילנד ונפגש עם ראש ממשלת תאילנד פריות צ'אן-אוצ'ה, עמו דן על הסכמים כלכליים ועל שותפות ביטחונית. תאילנד היא שותפה חשובה עבור צ'כיה. בשנת 2011 הייצוא מצ'כיה לתאילנד הסתכם ביותר מ-135 מיליון דולר, מה שהפך את תאילנד לשוק השני בגודלו ב-ASEAN אחרי סינגפור. עיקר היצוא הצ'כי כולל מכונות, כולל סוגים שונים של משאבות, מיסבים וכלי מכונה. קבוצה משמעותית נוספת היא מוצרים חקלאיים, כמו חלב, כולל כמות גדולה של חלב מיובש. אולם, כנראה היצוא החשוב ביותר מצ'כיה לתאילנד הוא מוצרים צבאיים. אלה כוללים כלי נשק, בעיקר אקדחים, במיוחד דגם CZ-75. אקדח זה פופולרי בקרב משטרות מחוז תאילנדיות, שרבות מהן הצטיידו בו. תאילנד מחזיקה בצ'כיה שגרירות בפראג. צ'כיה מחזיקה בתאילנד שגרירות בבנגקוק. מדיה וקבצים בנושא יחסי צ'כיה–תאילנד בוויקישיתוף The Kingdom of Thailand and the Czech Republic: A Network of Bilateral Relations באתר mv.iir.cz/article For the first time in the history of the Czech Republic, a Czech Prime Minister visited the Kingdom of Thailand באתר vlada‏, 16 בינואר 2019 CZECH REPUBLIC HAS HIGH HOPES FOR BUILDING RELATIONS IN THE REGION באתר thebigchilli‏, 18 באוקטובר 2012 שגרירות תאילנד בצ'כיה שגרירות צ'כיה בתאילנד